Várdomb község Önkormányzat Képviselő-testülete

Szám:141-2./2012.

J e g y z ő k ö n y v

Készült: Várdomb Község Képviselő-testülete 2012. január 25-én, a Községházán megtartott rendkívüli képviselő-testületi üléséről.

Az ülés kezdete: 18 óra  

Jelen vannak: Simon Csaba polgármester

           Boros Tiborné, Csillag József, Vári József, 
Kovács Ferenc képviselő-testületi tagok

Távolmaradását előre jelezte, igazoltan távol volt: Vadász Tibor képviselő

Tanácskozási joggal megjelent: Nagyné Pohlon Mónika körjegyző 

Simon Csaba polgármester üdvözli a megjelenteket, megállapítja, hogy a 6 fő képviselő-testületi tagból a polgármesterrel együtt 5 fő jelen van, az ülés határozatképes, az ülést megnyitja.

A polgármester telefonon összehívott képviselő-testületi ülés összehívásának indokáról tájékoztatja a képviselőtestület tagjait:
A LEADER Helyi Akciócsoport „ Térfigyelő kamerarendszer kiépítése a polgárőr egyesületek eszközbeszerzése” célterületére benyújtott pályázat hiánypótlása tette szükségessé. A központi szerver célszerűségi okokból a decsi körzeti megbízotti irodába kerül áthelyezésre, ezért a 70/2011(X.12) számú önkormányzati határozatot módosítása szükséges.
A képviselők részéről kérdés, hozzászólás nem hangzott el.  
Simon Csaba polgármester javaslatára a képviselők 5 igen szavazattal, ellenszavazat nélkül, az alábbi határozatot hozták.

5/2012.(I.25.) számú határozat

Várdomb Község Önkormányzat Képviselő-testülete módosítja a 70/2011(X.12.) számú önkormányzati határozatának 1. pontját  az alábbiak szerint: 

1. Várdomb Község Önkormányzat Képviselő-testülete úgy határozott, hogy benyújtja a LEADER Helyi Akciócsoport „ Térfigyelő kamerarendszer kiépítése, polgárőr egyesületek eszközbeszerzése” célterületére a pályázatát. A pályázat megvalósításával kameraállomásokat kíván létrehozni a Várdombon a következő helyeken:

   1. Kossuth L. u.- Ady E. u kereszteződés (131 hrsz.)
   2. Kossuth L. u. Művelődési ház előtt (313/4 hrsz.)
   3. Kossuth L. u.-Pilisi utca kereszteződés(390/91 hrsz.)

   4. Temető (1630 hrsz)

Központi szerver kerül kihelyezésre a Decs Nagyközség Önkormányzat tulajdonát képező  Decs 406/1 hrsz-on működő központi KMB irodában. 
A határozatt többi pontja továbbra is  változatlanul érvényben marad.
Határidő: azonnal és folyamatos
Felelős: Simon Csaba polgármester
Vári József képviselő a pénzügyi bizottság elnök kezdeményezi, hogy a bizottságban a megüresedett bizottság tag helyére Boros Tiborné képviselőt válassza meg a képviselő-testület. A képviselők a javaslattal egyetértettek, Boros Tiborné a bizottság munkájában való részvételt elfogadta. 
Simon Csaba polgármester javaslatára a pénzügyi bizottság harmadik tagjának válasszák meg Boros Tiborné képviselő asszonyt, a képviselők 5 igen szavazattal, ellenszavazat nélkül, az alábbi határozatot hozták.
6/2012. (I.25.) számú határozat
Várdomb község Önkormányzata Képviselő-testülete Kovács László lemondott képviselő helyére a pénzügyi bizottság harmadik tagjaként megválasztja Boros Tiborné képviselőt. A Pénzügyi és Gazdasági Bizottság tagjai: Vári József pénzügyi bizottság elnöke, Csillag József és Boros Tiborné bizottsági tagok. 

Határidő: 2012. január 31.
Felelős: Simon Csaba polgármester

Nagyné Pohlon Mónika körjegyző az SZMSZ mellékletének módosításért.

Más bejelentés nem hangzott el, a polgármester a testületi ülést 18 óra 20 perckor bezárta.







Kmf.



Simon Csaba





Nagyné Pohlon Mónika


polgármester





       körjegyző

